Siret Kotka

Siret Kotka (sündinud 27. juulil 1986 Viljandis) on Eesti poliitik, XII, XIII ja XIV Riigikogu liige. Siret Kotka on lõpetanud 2005. aastal Väike-Maarja Gümnaasiumi ja 2008. aastal Tartu Ülikooli (sotsiaalteaduskonnas); tema bakalaureusetöö teema oli "Keskklassi kujunemisest Eestis". 2016. aastal kaitses ta Tallinna Ülikoolis magistritöö politoloogias. Siret Kotka astus Eesti Keskerakonna noortekogusse 2000. aastal. 10. augustist 2004 on ta erakonna liige. Alates maist 2006 oli ta noortekogu aseesimees ning alates 19. maist 2007 noortekogu esimees. Esimehe valimistel noortekogu V kongressil, kus osales ligi 300 liiget, sai ta 133 häält ning edestas teise tulemuse saanud Robert Raudsaart 52 häälega. 2008. aastal valiti ta tagasi noortekogu esimeheks.[viide?] Kotka on Eesti Keskerakonna Lääne-Virumaa piirkonna esimees ja Väike-Maarja vallavolikogu liige, revisjonikomisjoni esimees.[viide?] Lisaks on Siret Kotka Keskerakonna Volikogu aseesimees ja erakonna arendussekretär[viide?]. Ta on töötanud majandus- ja kommunikatsiooniministri referendina (Edgar Savisaare abina)[viide?]. 1. juulist 2008 töötas Kotka Tallinna abilinnapea Taavi Aasa nõunikuna.[viide?] Ta kandideeris 2011. aasta Riigikogu valimistel Lääne-Viru maakonnas ning sai 894 häält, kuid valituks ei osutunud. 1. juulil 2014 sai temast seoses Ester Tuiksoo süüdimõistva kohtuotsuse jõustumisega riigikogu asendusliige. Ta kandideeris ka 2015. aasta Riigikogu valimistel valimisringkonnas nr 6 (Lääne-Viru maakonnas), sai 2558 häält ning osutus valituks ringkonnamandaadiga. Ta kandideeris 2023. aasta valimistel Riigikokku, kogus valimisringkonnas nr 6 (Lääne-Virumaa) 1430 häält ning ei osutunud valituks. Ta on Tallinna Autobussikoondise nõukogu liige.[viide?] Siret Kotka on Eesti Loomakaitse Seltsi liige[viide?] ja oli aastatel 2012–2024 MTÜ Ausad Valimised juhatuse liige[viide?]. Ta on pärit Lääne-Virumaalt Triigi külast, kus elab ka tema ema Sirle Kotka.[viide?] 30. aprillil 2017 abiellus ta Martin Repinskiga. Sama aasta oktoobris sündis neil poeg Morgan. Jaanuaris 2020 jõustus nende abielu lahutus. 2022. aasta oktoobris kihlus Siret Kotka jurist Indrek Grusdamiga. Jaanuaris 2024 sündis neil poeg Ingram. http://www.kesknadal.ee/est/g2/uudised?id=27203[alaline kõdulink] http://rk2015.vvk.ee/detailed-6.html http://rk2015.vvk.ee/acquired-mandates.html Armas klõps! Palju õnne! Sündis Siret Kotka ja Martin Repinski esiklaps, kes sai vahva nime, TV3, 09.10.2017. https://kroonika.delfi.ee/news/inimesed/lahutus-siret-kotka-pani-oma-pulmakleidi-30-eurose-alginnaga-oksjonile?id=88367389 Greta Kaupmees. Siret Kotka tõi ilmale teise lapse: poja nime valisime ühiselt Kroonika/Delfi, 22.01.2024. Siret Kotka blogi Aarne Mäe. Kesknoored kukutasid valitsust, Virumaa Teataja,18. jaanuar 2005 Aarne Mäe. Soome naisekandjad pakkusid konkurentsi Vasakpartei juht jahib Savisaare blogi autorit, Postimees, 3. jaanuar 2007 Madis Jürgen. Edgari värske kampaaniameister Siret Kotka, Eesti Ekspress, 24. jaanuar 2007 (foto) Kesknoori juhib Siret Kotka, Delfi, 19. mai 2007 Peeter Kadarik. Siret Kotka on hakkaja tüdruk!, Kesknädal, 25. juuli 2007 (intervjuu) Aarne Mäe. Siret Kotka – Savisaare andekas õpilane, Virumaa Teataja, 13. november 2008 Savisaar üritas Siret Kotkat riigikokku kombineerida, Postimees, 27. mai 2011 Tallinnas kortereid omav Siret Kotka laseb riigikogul üürikulud tasuda ERR Uudised, 14. september 2022 Kutsekoolid kujundavad meie tööturgu, Kesknädal, 31. august 2005 Kuidas Eestis kujuneb välja keskklass?, Kesknädal, 15. oktoober 2008 Eestis tuleb luua laialdane keskklass, Virumaa Teataja, 27. november 2008